Alsteris

Alsteris (angl. Ulster, air. Cúige Uladh) – viena iš keturių istorinių Airijos provincijų Airijos salos šiaurėje. Istoriškai Alsterį sudarė 9 grafystės. Šiuo metu šešios buvusios grafystės priklauso Šiaurės Airijai, įeinančiai į Jungtinės Karalystės sudėtį, kitos trys – Airijos Respublikai. Nuo 1972 m. Šiaurės Airija vietoje ankstesnių grafysčių administraciškai buvo suskirstyta į 26 apygardas (angl. districts), kuriose vidutiniškai yra po 60 000 gyventojų. Pagrindinė pagal paplitimą kalba yra anglų, antra – airių kalba. Istorija Ankstyvaisiais viduramžiais Alsteris buvo savarankiška karalystė. XVII a. Didžioji Britanija ėmė kolonizuoti Alsterį. 1801 m. visa Airija, kartu su Alsteriu buvo prijungta prie Jungtinė Karalystės. 1918 m., po Airijos nepriklausomybės karo, Airija atgavo nepriklausomybę. Tačiau iš 9 Alsterio grafysčių tik 3 atiteko Airijos Respublikai, likusios 6 suformavo Šiaurės Airiją. Grafystės Šiaurės Airija: Fermanos grafystė (angl. County Fermanagh, air. Contae Fhear Manach). Tirono grafystė (angl. County Tyrone, air. Contae Tír Eoghain). Derio grafystė (angl. County Londonderry, air. Contae Dhoire). Antrimo grafystė (angl. County Antrim, air. Contae Aontroma). Dauno grafystė (angl. County Down, air. Contae an Dúin). Armos grafystė (angl. County Armagh, air. Contae An Armacha). Airijos Respublika: Monagano grafystė (angl. County Monaghan, air. Contae Mhuineacháin). Kavano grafystė (angl. County Cavan, air. Contae Chabháin). Donegalo grafystė (angl. County Donegal, air. Contae Dhún na nGall arba Contae Tír Chonaill).